Селякта

Селякта́ (, ) — вёска ў Аршанскім раёне Віцебскай вобласці. Уваходзіць у склад Высокаўскага сельсавета.

 Гісторыя 
Згадваецца ў 1644 годзе як цэнтр маёнтка ў Аршанскім павеце Вялікага Княства ЛітоўскагаНГАБ у Мінску, ф. 1775, воп. 1, спр. 1, с. 495. У ХІХ  —  пачатку ХХ стагоддзя Селякта — фальварак Высоцкай воласці Аршанскага павета, уласнасць Васілеўскіх. У 1865 годзе тут быў заснаваны вінакурны завод (у 1879 годзе на ім працавалі 7 рабочых, 1 майстар). У 1910 годзе ў фальварку было 4 двары і 17 жыхароў, дзейнічала земскае народнае вучылішча. Фальварку належала 408 дзесяцін зямлі, у тым ліку 120 дзесяцін лесу. Пасля 1917 года земскае народнае вучылішча
пераўтворана ў, працоўную школу 1-й ступені (у 1923 годзе ў ёй навучалася 20 вучняў). У пачатку 1930-х гадоў створаны калгас «Чырвоная Беларусь»Памяць. Гісторыка-дакументальная хроніка Оршы і Аршанскага раёна. У 2 кнігах. Кн.2. Мінск: Беларуская Энцыклапедыя, 2000. C.514. ISBN 985-11-0170-2..

Да 16 верасня 1960 года вёска ўваходзіла ў склад Шапкаўскага сельсаветаРашэнне выканкома Віцебскага абласнога Савета дэпутатаў працоўных ад 16 верасня 1960 г. // Збор законаў, указаў Прэзідыума Вярхоўнага Савета Беларускай ССР, пастаноў і распараджэнняў Савета Міністраў Беларускай ССР. — 1960, № 26, да 1972 года — у склад Высокаўскага сельсаветаРашэнні выканаўчага камітэта Віцебскага абласнога Савета дэпутатаў працоўных ад 17 снежня 1971 г. і 24 студзеня 1972 г. // Збор законаў, указаў Прэзідыума Вярхоўнага Савета Беларускай ССР, пастаноў і распараджэнняў Савета Міністраў Беларускай ССР. — 1972, № 8 (1346)., да 21 верасня 1987 года — у склад Межаўскага сельсаветаРашэнне выканкома Віцебскага абласнога Савета народных дэпутатаў ад 21 верасня 1987 г. // Збор законаў Беларускай ССР, указаў Прэзідыума Вярхоўнага Савета Беларускай ССР, пастаноў Савета Міністраў Беларускай ССР. — 1988, № 9 (1923). Па стане на  1 студзеня 1998 года ў вёсцы налічвалася 57 двароў і 100 жыхароў.

 Спасылкі 

Катэгорыя:Высокаўскі сельсавет (Аршанскі раён)
Катэгорыя:Населеныя пункты Аршанскага раёна